Garzouzie, Gabrielle (2011-03)
AFRIKAANSE OPSOMMING: In teenstelling met die internasionale gemeenskap geniet studies rakende ouerlike verlies in Suid- Afrika relatief min belangstelling en alhoewel gevalle van adolessente wat ouerlike verlies ondervind in Suid-Afrika vermeerder, word daar baie min sulke studies plaaslik onderneem. Die teorie van gehegtheid verklaar hoekom die verlies van ‘n ouer-figuur gedurende adolessensie langtermyn psigologiese newe-effekte kan meebring. Hierdie studie beoog om die psigologiese ondervindinge van 66 adolessente , wat onlangs ‘n ouer of voog moes afstaan, te bestudeer. Deur gebruik te maak van ‘n kwantitatiewe kruispeiling is die volgende veranderlikes bestudeer: depressie (deur gebruik te maak van die “Beck Depression Inventory-Second Edition; BDI-II”), angs (deur gebruik te maak van die “Beck Anxiety Inventory; BAI”), aangewassenheid (deur gebruik te maak van die “Coping Strategy Indicator; CSI”), gehegtheid (deur gebruik te maak van die “Inventory of Parent and Peer Attachment; IPPA”) en sosiale ondersteuning (deur gebruik te maak van die “Social Support Appraisal; SSA”). Die resultate toon dat die sterkste betekenisvolle positiewe korrelasies tussen angs en depressie bestaan, gevolg deur positiewe korrelasies tussen gehegtheid tot ‘n oorblywende moeder-figuur en aangewassenheid. Verder toon die resultate dat die sterkste betekenisvolle negatiewe korrelasies tussen depressie en probleem-oplossings opgewassenheid gevind kan word, gevolg deur gehegtheid aan ‘n oorblywende moeder-figuur en tydgenote en depressie. Ondersteuning van figure waarteen die adolessent aangeheg voel bewys om gesonde aanpassing tot die verlies te bewerkstellig deur die aanslag van depressie te bestry en begrip van sosiale ondersteuning te bevorder. In die Suid-Afrikaanse omgewing is gevind dat ingrypende ondersteuningsgroepe, wat bestuur word deur tydgenote van die adolessent, gebaseer in skole of gemeenskap jeug groepe, die beste vaar daarin om adolessente opgewasse te maak teen die verlies van ‘n ouer of voog gedurende die treur proses. Hierdie ingrypende ondersteuning groepeer treurende adolessente saam en bevorder so die vorming van ondersteuningsgroepe waar treurende adolessente mekaar kan bemoedig.
Please refer to this item in SUNScholar by using the following persistent URL: http://hdl.handle.net/10019.1/6525
Masters Degrees (Psychology)411